Meesun Lim , DDS | Dentist in 22003
Meesun Lim , DDS
Meesun Lim is a General Dentist practicing in ANNANDALE, VA.
Meesun Lim, DDS
Call Office: (703) 750-3097 View Phone View Phone
7004 LITTLE RIVER TURNPIKE SUITE J
Dr. Meesun Lim Accepts The Plans Below
Dr. Meesun Lim Accepts the Dental Savings Plans Below
Office Phone:(703) 750-3097
Are you Meesun Lim ? Hoe om te bespaar op huisinhoudversekering - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Hoe om te bespaar op huisinhoudversekering
Met e-tol en inflasie soek ons almal na maniere om elke maand ŉ bietjie ekstra te spaar. Soms beteken dit bietjie minder uiteet, goedkoper sjampoe of wag totdat die jongste lokettreffer op DVD beskikbaar word in plaas van bioskoop toe te gaan.
Soms beteken dit ook dat jy jou huis nou moet opgradeer ten einde op die lang duur baie meer te bespaar.
Jou huisinhoudversekeringspolis is nie iets wat jy ooit moet oorweeg om te kanselleer nie. Kyk eerder na sommige van die goed wat jy kan doen om elke maand minder vir jou huisinhoudversekering te betaal en verbeter jou huis se veiligheid terwyl jy nou hiermee besig is.
Kies ŉ veiliger voorstad
Vir dié van julle wat woon in die huis wat al vir drie geslagte in die familie is, is dit natuurlik nie ŉ opsie nie. As jy egter ŉ huurder is of van plan is om binnekort te trek, is dit die moeite werd om die misdaadstatistiek van verskeie areas te vergelyk om een te kry wat aan jou behoeftes voldoen ten opsigte van gerief en prys maar ook ŉ relatief lae misdaadsyfer het. Die area waar jy bly en sy misdaadstatistiek word in ag geneem by die berekening van die maandelikse premie vir jou huisinhoudversekering.
Kry ŉ alarm
As jy lekker knus is waar jy nou is en nie regtig wil trek nie, is die installering van ŉ alarm (een wat ook met ŉ gewapendereaksiemaatskappy verbind is) een van die beste maniere om die sekuriteit van jou huis te verbeter. Ja, daar is wel die koste van die alarm waarna jy moet kyk, maar jy doen meer as om bloot jou huis op te gradeer. Met ŉ alarm sal jou maandelikse versekeringspremie minder wees en jou gesin sal beter beskerm wees.
Kry ŉ elektriese heining
En maak seker dat jou heining ook met ŉ alarm en ŉ sekuriteitsmaatskappy verbind is. Dis nog ŉ vanselfsprekende uitgawe wat op die lang duur vir jou baie gemoedsrus gaan koop, veral as jy van plan is om kinders te hê. Baie mense hou nie van elektriese heinings nie want hulle voel dat dit hul huis se voorkoms bederf en dit soos ŉ tronk laat lyk, maar jy kan ook bewegingsdetektors buite (en binne) jou huis laat installeer. Albei hierdie misdaadbestrydingstegnieke sal jou maandelikse premie minder maak en dit sal jou iets mooier gee om na te kyk elke maand.
Kry sekuriteitshekke en diefwering
Sekuriteitshekke en diefwering is waarskynlik een van die bekostigbaarste maniere om die sekuriteit van jou huis op te gradeer. Maak seker dat jy ŉ geakkrediteerde maatskappy gebruik om jou diefwering te installeer want die skelms is baie meer gedetermineer en vindingryk as wat jy dink. Aangesien dit ŉ eenmalige uitgawe is, kan jy net so wel seker maak dat dit reg gedoen word sodat jy snags rustig kan slaap.
Moenie die bedrag verminder waarvoor jy gedek is nie
Dit kan baie aanloklik wees om net al die goed waarvan jy hou in jou huis vir minder te verseker, maar onthou dat jy op die ou end onderverseker kan wees en dat dit jou hard kan tref as jy die slag moet eis. Onthou dat dit altyd beter is om oorverseker eerder as onderverseker te wees. Gebruik ons handige inventarisvorm om seker te maak dat jy alles gedek het.